cyanic-selkie/wikianc huggingface dataset:
Boris Berezovskij
Berezovsky tjente sin formue i løpet av Russlands privatisering av statlig eiendom. Han tok eierskap i oljeselskapet Sibneft og ble hovedaksjonær i en av Russlands største TV-kanaler. I 1994 var Berezovsky målet for en bilbombe hendelsen der hans sjåfør ble drept, og han ble skadet. I 1997 anslo Forbes Magazine Berezovskys formue til tre milliarder amerikanske dollar. Berezovsky var tilhenger av Vladimir Putin, men kom på kollisjonskurs med presidenten kort tid etter presidentvalget i 2000, og han ble en høylytt kritiker av russiske styresmakter. I slutten av 2000 flyttet Berezovsky til Storbritannia, som innvilget ham politisk asyl i 2003. I Russland ble Berezovsky senere dømt in absentia for økonomisk kriminalitet. Russland har gjentatte ganger forsøkt å få Berezovsky utlevert fra Storbritannia til Russland for å stille ham for retten.
Etter å ha flyttet til Storbritannia, lanserte Berezovsky en kampanje for å avsløre angivelige ugjerninger begått av Vladimir Putin, fra å undertrykke ytringsfriheten i Russland til å begå ymse krigsforbrytelser i Tsjetsjenia. Han har også anklaget Russlands sikkerhetstjeneste for bombene som gikk av i flere leiligheter i Moskva i 1999. Alexander Litvinenko, en av Berezovskys nærmeste medarbeidere, ble myrdet i London i november 2006 med en sjelden radioaktiv gift, Polonium-210. Britiske myndigheter anklaget den russiske sikkerhetstjenesten for å stå bak attentatet på Litvinenko, men dette ble benektet fra russisk hold.
I 1996 skrev den russisk-amerikanske journalisten Paul Klebnikov en svært kritisk artikkel om Berezovsky og staten Russland mer generelt. Som respons saksøkte Berezovsky avisen som Klebnikov skrev denne artikkelen for. i 2001 publiserte Klebnikov en bok med tittelen Godfather of the Kremlin der Klebnikov skrev sine meninger om Berezovsky og russiske styresmakter.
Fakultet (utdanning)
Et fakultet er normalt en underavdeling av et universitet som er rettet mot forskning og undervisning i en gruppe relaterte fag, som for eksempel det juridiske fakultet eller det odontologiske fakultet.
Det styres av en valgt eller ansatt leder, dekanus (feminin form dekana), og har også en eller flere valgte eller ansatte nestledere, prodekaner. Vanligvis er et fakultet sammensatt av institutter som har mer fagspesifikke ansvarsområder. En viktig oppgave for et fakultet er å kontrollere og administrere eksamener, inkludert innvilgning av akademiske grader som bachelor, master og doktorgrader. Flere typer fakulteter er primært rettet mot utdanning for rekruttering til profesjoner som tannlege (odontologi), lege (medisin), og psykolog (psykologi).
Tradisjonelt dannet samlingen av alle dekanene ved et universitet kjernen i styret for universitetet, et kollegium sammensatt av en valgt rektor pluss valgte ledere for hver faggruppe sammen med representanter for andre grupper som studenter og ikke-vitenskapelig ansatte. Denne praksisen er nå i Norge endret med den siste revisjonen av lov for universiteter og høyskoler.
Ett unntak i Norge er Menighetsfakultetet, som er et selvstendig fakultet uten tilknytning til et universitet.
Paul Levesque
Paul Michael Levesque (født 27. juli 1969), bedre kjent som Triple H, er en amerikansk fribryter signert med WWE World Wrestling Entertainments RAW. Triple H tok over rollen som Chief Operating Officer for WWE 25 juli 2011. Han har vært World Champion tretten ganger (WWF Champion åtte ganger og World Heavyweight Champion fem ganger). Han er gift med Stephanie McMahon og de har tre barn. Triple H er tidligere medlem av DX D-Generation X sammen med «HBK» Shawn Michaels som er fortsatt er en av WWEs mest legendariske Tag Teams etter sin slutt. Triple H ble skadet av sin tidligere beste venn "Kevin Nash" på slutten av oktober måned og var derfor ute av WWE med hodeskader frem til desember 2011. Dato er usikkert.
Grunde Njøs
Grunde Njøs (født 20. juni 1967 i Trondheim) er en norsk tidligere skøyteløper som representerte Leinstrand Idrettslag og Norge.
Njøs ble norsk mester i sammenlagt sprint to ganger i henholdsvis 1992 og 1999, samt i enkeltdistanser på 500 meter i 1996, 1999, 2000, 2001 og 2003, i tillegg er Njøs også mester i stafett for Leinstrand IL sammen med storebror Ivar Njøs og Pål Meistad i 1991. Njøs sine beste resultater fra internasjonale mesterskap er syvendeplass på 500 meter i OL i 1994 på Lillehammer (hvor skøyteøvelsene ble holdt i Hamar), femteplass i sprint-VM i 1995, plassen etter landsmannen Roger Strøm, femteplass på 500 meter i VM enkeltdistanser i 1999 og fjerdeplass på 500 meter i VM enkeltdistanser i 2000.
Han er yngre bror av Ivar Njøs, som også er en skøyteløper som fremdeles deltar veteranklassene.
Hongkong under Sommer-OL 1968
Hongkong under Sommer-OL 1968. Elleve sportsutøvere fra Hongkong deltok i tre sporter under Sommer-OL 1968 i Mexico by. Det var femte gangen Hongkong deltok i et OL, de vant ikke noen medaljer.
Landsdelsmusikerordningen i Nord-Norge
Landsdelsmusikerordningen i Nord-Norge er et musikksamarbeid som omfatter de fylkeskommunale enhetene Musikk i Nordland (MiN) og Scene Nord (tidligere Kultur i Troms og Scene Finnmark), samt Nordnorsk Jazzsenter. Økonomisk er det både staten ved kulturdepartementet og de to nordnorske fylkene som står bak ordningen. De profesjonelle musikerne ansatt i MiN og Scene Nord er basert i Narvik, Harstad, Målselv, Alta, Hammerfest og Vadsø og utøver ulike sjangre. Hos MiN er det MiN-ensemblet som representerer det klassiske feltet. Scene Nord samler enkelte musikere innen joik, klassisk og jazz, folkemusikkgruppen Fotefar, jazzensemblet Link, Varangermusikerne og de klassiske ensemblene Ensemble Noor og Arctimus.
With Oden on Our Side
With Oden on Our Side er Amon Amarths sjette studioalbum.
Lam Qua
Lam Qua (kinesisk: 林官, pinyin (mandarin): Lín Guān, eller egentlig Guan Qiaochang eller Kwan Kiu Cheong 關喬昌, født 1801 i Nanhai i Guangdong i Kina, død 1860) var en kinesisk maler fra provinsen Guangdong i Qing-dynastiets Kina. Lam Qua var den første kinesiske portrettmaler som fikk sine verker utstilt i vesten. Han er mest kjent for sine medisinske portretter. Han hadde en arbeidsstue i de tretten faktorier i Kanton.
I 1820-årene studerte Lam Qua hos George Chinnery, den første engelske maler som slo seg ned i Kina. Lam Qua ble vel fortrolig med den vestlige portrettstil, og fikk en tilhengerskare blant utlendingene langs kinakysten. George Chinnery malte Lam Qua og hans bror Tin Qua (庭官), Kwan Luen Cheong (關聯昌). Etterhvert kom det til brudd mellom Chinnery og Lam Qua, fordi Lam Qua begynte å senke sine priser, noe som skadet Chinnery.
Fra 1836 til 1855 malte Lam Qua en serie av medisinske portretter av pasienter som var til behandling hos legen Peter Parker, en legemisjonær fra USA. Dr. Parker bad Lam Qua om å male pre-operative portretter av pasienter som hadde store tumører eller andre større misdannelser. Noen av maleriene er nå del av en samling av Lam Quas verker som er ved Yale University, i dets  Peter Parker Collection i Harvey Cushing/John Hay Whitney Medical Library.
Brejinho de Nazaré
Brejinho de Nazaré er en kommune i delstaten Tocantins i nordregionen av Brasil.
Erling Stordahl
Erling Johan Stordahl (fullskrift og enkel el. normal kortskrift: ⠠⠑⠗⠇⠊⠝⠛⠀⠠⠎⠞⠕⠗⠙⠁⠓⠇; utvidet kortskrift: ⠠⠱⠇⠊⠝⠛⠀⠠⠴⠕⠗⠙⠁⠓⠇; født 1. august 1923, død 31. oktober 1994) var en norsk musiker og idrettsaktivist, og en foregangsmann for integrering av funksjonshemmede. Han var født med synsskader, og ble helt blind i 13-årsalderen.
Tidlig virke, musiker
Han tok examen artium i 1943 og organisteksamen i 1947. I tiden som fulgte var han gardbruker og musiker. Stordahl ble norgesmester på trekkspill som ungdom på 15 år og spilte inn ca 120 sanger sammen med musikeren Gunnar Engedahl, som også var blind, på merket Odeon. Flere av hans sanger ble slagere, blant annet «Minnenes melodi».
Stordahl og Engedahl reiste på turnéer sammen i 20 år, og lot inntektene gå til Norges Blindeforbund. I 1956 gav Stordahl ut samleplaten De ti beste slagere.
Beitostølen
I 1953 giftet han seg med Anna, og de bygde huset Bamseli i Beitostølen i Valdres sammen, som de første fastboende. Han startet alt i 1962 med et skikurs for blinde. Så fikk Stordahl idéen om å få til et skirenn for blinde, og tanken ble realisert med Ridderrennet på Beitostølen som ble arrangert første gang i 1964. Hver blind deltaker delte spor med en seende. Fra da av har rennet blitt arrangert årlig, og samler hundrevis av deltakere fra inn- og utland. Erling Stordahl tok initiativet til Ridderrennet, et årlig skirenn for funksjonshemmede, som arrangeres på Beitostølen. Det første rennet ble arrangert i 1964, men startet alt i 1962 med et skikurs for blinde. Senere opprettet han Beitostølen Helsesportsenter i 1970. Hans erfaringer, livsfilosofi og idérikdom har hatt sterk innflytelse på senterets virksomhet.
I 1981 ble han tildelt Norsk kulturråds ærespris. I 1994 ble han utnevnt til kommandør av St. Olavs Orden.
Det fremkom av testamentet etter Erling og Anna Stordahl at det skulle bygges et kapell på Beitostølen. 31. oktober 2000 ble Lyskapellet vigslet av biskop Rosemarie Köhn.
Arkiv
Arkiv med kildemateriale om Erling Stordahl:
Nowa Sól
Nowa Sól (IPA: [], tysk: Neusalz) er en by ved elven Odra vest i Polen. Byen ligger i Lubusz voivodskap i nærheten av grensen mot Tyskland.
Bytting
En bytting var i folketroen ansett for å være et barn av underjordsfolket som var ombyttet med et menneskebarn. Motivet er kjent i hele Europa. Ofte var det huldra som ble mistenkt for å ha stjålet et menneskebarn og lagt sitt eget avkom i vuggen. For å hindre dette, var man før dåpen påpasselig med å legge stål eller sølv, en åpen saks som dannet et kors, blad fra en salmebok eller bibel i barnets vugge.
Det dreide seg ofte om deformerte eller retarderte barn. I Asbjørnsens fortelling En signekjærring heter det at en person «som barn hadde sett en bytting ute i Ringebu, like bløt i kroppen og leddeløs som denne». Et slikt barn var en stor belastning som foreldrene forsøkte å kvitte seg med. Det vanligste var å plage barnet så den rette moren, dvs. huldra, hørte det og hentet barnet sitt, og samtidig ga det stjålne menneskebarnet fra seg. De siste århundrers folkeopplysning har gradvis fjernet denne troen på at vanskapte eller retarderte barn ikke er helt menneskelige, men avkom etter underjordiske skapninger som derfor kunne mishandles eller tas livet av.
Også Luther trodde på forestillingen om byttinger. I Dessau hadde han selv sett en tolv år gammel retardert gutt. Luther tilrådet å få gutten druknet, «for åndssvake barn er byttinger, født av kvinner som har hatt omgang med djevelen...De barna skal druknes, ikke av medlidenhet, men fordi djevelen hos byttinger har tatt sjelens plass».
I Storbritannia tenkte man seg at feene kunne ombytte udøpte barn, og i det skotske høyland ble spedbarn nøye påpasset frem til dåpen. Historikeren John Strype (1643-1737) beretter at i hans tid måtte jordmødrene avlegge ed på at de ikke deltok i tyveri av eller ombytting av spedbarn. Troen på byttinger kjennes også fra Shakespeare og Edmund Spenser. Thomas Pennant skrev i 1796 om et skotsk foreldrepar som hadde fått et barn som skrek mye. Dette forklarte de med at barnet var en bytting. De la det i en vugge og lot den stå hele natten under «feenes eik» i håp om at tylwydd têg (= feene) ville legge parets eget barn i vuggen før daggry. Og om morgenen fant de barnet helt stille, hvilket bekreftet deres tro.
Samen Per Utsi, født sommeren 1953 ved Karasjok, ble utsatt for grov omsorgssvikt av moren sin som tok ham for en bytting, og derfor ikke ga ham mat. Han fikk ikke annet enn vann, for dette barnet ønsket hun ikke. Utsi overlevde fordi nabokona Inga kom med mat, mens politiet ignorerte saken, selv om hun meldte fra gentatte ganger. Til sist tok hun kontakt med politiet i Vadsø, som fjernet barnet fra hjemmet. Da var han fem år. «Byttingen» hadde tilbrakt de siste to årene i en kalvebinge.
Cañar
Provinsen Cañar (uttalt: Kanjar) er en provins i La Sierra-regionen i republikken Ecuador. Den blir ofte omtalt som den ecuadorianske historiske og kulturelle hovedstad.
Geografi
Provinsen ligger midt i landet nord for Cuenca og Azuay-provinsen og har en befolkning på cirka 223 000 mennesker. Hovedstaden og den største byen er Azogues. Andre byer er Biblían, Ciudad de Cañar og El Tambo.
Provinsen har en beliggenhet på gjennomsnittlig 2300 meter over havet. Til tross for høyden så har provinsen vegetasjon, skog, byer og perfekt jord til å dyrke mat.
Stedet er kjent for å være et transittsted, der mye av landets trafikk går igjennom. Igjennom provinsens byer kjører det forbi og stopper helst nesten all trafikk som går mellom Cuenca, Quito og Guayaquil (De 3 største byene i Ecuador). Som resultat av dette er ny bussterminal bygget for å ta i mot alle reisende.
Luxembourg under Sommer-OL 1968
Luxembourg under Sommer-OL 1968. Fem sportsutøvere, tre menn og to kvinner, fra Luxembourg deltok i fem sporter under Sommer-OL 1968 i Mexico by. Det var tolvte gangen Luxembourg var med i et sommer-OL, de vant ikke noen medalje.
Cañar
Kultur og historie
Cañar blir ofte omtalt som den ecuadorianske historiske og kulturelle hovedstad. Hvert år kommer det tusener av turister for å besøke de forskjellige arkeologiske stedene provinsen har å by på, samt oppleve den fargerrike lokale kulturen.
Majoriteten av befolkningen hører til Kanjarisfolket som er en innfødt folkegruppe som har bodd i Andesfjellene i mange år. Ingen vet nøyaktig hvor lenge men dateringer tilsier at det hat vært bosettinger i området flere flere tusen år før kristus. Lenge før Inka-folket.
De innfødte i Ecuador er kjent for å fortsatt gå med sine tradisjonelle drakter og alle provinser og folkeslag har hver sin stil.
Kanjarisfolket har også sin egen stil på musikk som man hører selv i de lokale kirkene. Ellers nytes den nasjonale retten Kuy blant dette folket som i resten av landet.
Det mest kjente innenfor denne provinsen er ruinene Ingacpira, som er en av verdens største Inka-ruin som kan minne om Machu Pichu i Peru.
Klima
Siden at provinsen ligger ved ekvator er man naturligvis nærmere solen. Den steker mye mer her enn andre steder og man blir fort solbrent. Samtidig med dette ligger provinsen veldig høyt over havet som gjør effekten enda sterkere.
Cañar-by ligger på hele 3200m.o.h. Høyden over havet gjør at det fort kan bli ekstremt kaldt når solen ikke er til stede. Når den går ned kan temperaturen fort synke ned til 10-15 grader.
Med andre ord er det vanlig å ha 20 grader i solen om dagen, men 8 grader om kvelden.
Religion
De fleste lokale innbyggere er enten katolikker og protestanter med en blanding av naturreligion fra Andes-kulturer.
Normisjon har lenge vært innvolvert i arbeid blant kanjarisfolket. Når misjonsarbeidet i landet fylte 50år skrev de en bok Ecuador en mi corazon som forteller om historien og religionen til Kanjaris-folket.
Movimento Repubblicani Europei
Movimento Repubblicani Europei («Europeiske republikaneres bevegelse», MRE) var et lite, sosialliberalt italiensk politisk parti. Partiet, som var en del av koalisjonen l'Ulivo, ble dannet som en utbrytergruppe fra Partito Repubblicano Italiano, etter at sistnevnte parti sluttet seg til høyrealliansen Casa delle Libertà. Partiet ble en del av Partito Democratico når dette partiet ble grunnlagt den 14. oktober 2007.
Xiao Jing
Xiao Jing eller Klassikeren om barnlig pietet (kinesisk: 孝經, pinyin: Xiàojīng; også romanisert Hsiao Ching) er et konfucianisk klassisk verk som gir anvisninger og råd om barnlig pietet; det vil si, hvordan man skal føre seg mot en foresatt (som en far, en eldre bror, en hersker).
Dokumentet ble antagelig til om lag 400 f.Kr. Det anses tradisjonelt å være frukten av en samtale mellom Konfucius og Zeng Zi (曾子), en av hans disipler.
Guayas
Provinsen Guayas er den mest folkerike provinsen i Ecuador. Provinsen ligger i La Costa-regionen vest i landet.
Hovedstaden er Guayaquil som også er landets største by både i areal og befolkning.
Earl Boykins
Earl Boykins (født 2. juni 1976 i Cleveland, Ohio) er en amerikansk basketballspiller for Milwaukee Bucks i NBA. Boykins er bare 165 cm høy, og er dermed NBAs laveste spiller. Han er NBAs nest laveste spiller gjennom tidene, rett etter Muggsy Bogues som var 160 cm høy da han spilte i ligaen. Boykins er også NBAs letteste spiller gjennom tidene med sine 60,3 kilo.
CBA-karriere
Etter college startet Earl Boykins sin profesjonelle karriere for laget Rockford Lightning i CBA–ligaen. Her spilte han i et år, fra 1998 til 1999, før han fikk kontrakt for NBA–klubben New Jersey Nets.
NBA-karriere
Earl Boykins har spilt i den amerikanske NBA–ligaen siden 1999. Han har vært innom 9 forskjellige klubber, 3 av dem i 1999. Tidligere har han spilt for New Jersey Nets (1999), Cleveland Cavaliers (1999, 2000), Orlando Magic (1999), Los Angeles Clippers (2001–2002), Golden State Warriors (2002–2003), Denver Nuggets (2003–2007), Milwaukee Bucks (2007) og Charlotte Bobcats (2007–2008). I mye av sin NBA-karriere har Boykins vært innbytter for disse klubbene, han har derfor vært aktuell som vinner av prisen NBA Sixth Man of the Year, men har aldri vunnet den. Boykins spilte helt klart minst for laget Orlando Magic da han kun spilte 8 minutter for laget. Boykins har for det meste spilt for Denver Nuggets.
Skarbøvik skole
Skarbøvik skole kan referere til to skoler i Ålesund i Møre og Romsdal:
Moped
Moped er definert som et lite, motorisert kjøretøy, vanligvis med to hjul (motorvogngruppe L1e), men finnes også med tre (L2e) og fire hjul (L6e). En moped har som oftest en ensylindret bensindrevet totaktsmotor med slagvolum på maksimalt 50 cm3. For moderne mopeder finnes også med firetaktsmotor eller elektrisk motor. En moped har som regel en egenmasse, komplett vekt uten drivstoff, på mindre enn 100 kg. Det finnes mange forskjellige typer mopeder. Aldersgrense for moped er 16 år i Norge.
En moped var opprinnelig en vanlig sykkel påmontert en liten motor, omtalt som knallert. Motoren ble startet ved å tråkke på pedalene. Dessuten kunne det være nødvendig å hjelpe til med benkraft også i bratte motbakker. Kombinasjonen motor/pedal har gitt opphav til navnet mo-ped. På en del eldre modeller kan det fremdeles være pedaler.
Etter europeiske regler er 45 km/t den høyeste tillate hastigheten for moped. Andre typer forbrenningsmotorer og elektriske motorer kan har en maksimal effekt på 4 kW (5,3 hk). Som moped regnes også mopedbil med egenvekt under 350 kg, hvis høyeste konstruksjonshastighet ikke overstiger 45 km/t og som har motor med slagvolum på 50 cm³ eller mindre for motorer med elektrisk tenning. Aldersgrense for mopedbil er 16 år.
Merkevarer
Noen utenlandske moped/motorsykkelmerker:
Sertifikat
For å kjøre moped må en ha sertifikat for moped (klasse AM). De som er født før 1970 trenger imidlertid ikke ta sertifikat for moped. Fra 1. januar 2005 ble det innført krav om førerkort også for personer som tidligere har kjørt moped uten obligatorisk opplæring og uten plikt til å medbringe bevis for førerrettigheten. Ordningen omfatter personer som ikke har førerkort i noen annen klasse, som har fylt 20 år før 1. januar 2005 og som har nødvendig ferdighet, jfr. førerkortforskriften vedlegg 6 § 11. Førerettigheten krever førerkort i klasse AM med kode 145 før den kan benyttes. Motorsykkelsertifikat (klasse A/A1) eller bilsertifikat (B) inkluderer sertifikat for alle typer moped.
Minstealderen er 16 år når tre- og firehjuls moped har en egenvekt ikke over 150 kg (minus batterienes vekt ved eldrift). Er disse mopedenes egenvekt over 150 kg (minus batterienes vekt ved eldrift), var minstealderen 18 år. NB! Etter 30. august 2019 kan 16-åringen kjøre mopedbil med inntil 500 cm3 forbrenningsmoter uten elektrisk tenning etter opplæring og en teorietisk prøve hos Statens vegvesen. De som har klasse T kan få førerett på mopedbil klasse AM147 etter å ha gjennomført sikkerhetskurs på veg med mopedbil.
Klasse AM145 (Tohjuls moped)
Denne klassen gjelder føring av tohjuls moped på bakgrunn av oppnådd alder uten at vedkommende har gjennomført obligatorisk opplæring. I tillegg til tohjuls moped, kan du med klasse AM145 også kjøre tre- eller firehjuls moped med egenvekt høyst 150 kg (minus batterienes vekt ved eldrift).
Klasse AM146 (Tohjuls moped)
Denne klassen gjelder føring av tohjuls moped. I tillegg kan du kjøre tre- eller firehjuls moped med egenvekt ikke over 150 kg (minus batterienes vekt ved eldrift).
Fra 1. januar 2005 ble klasse AM 146 innført som ny førerkortklasse. Søker må bestå teoretisk førerprøve etter å ha dokumentert gjennomført obligatorisk mopedopplæring. Søkers vandel og helse blir kontrollert før førerkort utstedes. Helsekravene er de samme som for personbil.
Giżycko
Giżycko er en by i Nordøst-Polen med 30,989 innbyggere. Byen ligger i Ermlandskmasuriske voivodskap ikke langt fra Østersjøen.
Moped
Klasse AM147 (tre- og firehjuls moped)
Denne klassen gjelder føring av tre- eller firehjuls moped, herunder såkalt mopedbil. Før man fyller 18 år, er føreretten begrenset til tre- og firehjuls moped med egenvekt ikke over 150 kg (minus batterienes vekt ved eldrift). Med mopedbil menes en fire-hjuls moped med karosseri, ratt, pedaler og betjeningsanordninger som i en personbil. Resultatet av alt dette utstyret blir at disse kjøretøyene alltid får en egenvekt over 150 kg slik at minstealderen var 18 år. NB! Etter 30. august 2019 kan 16-åringen kjøre mopedbil med inntil 500 cm3 forbrenningsmoter uten elektrisk tenning etter opplæring og en teorietisk prøve hos Statens vegvesen.
Statens vegvesen har følgende informasjon om mopedbil på sine nettsider: Fra og med 30 aug 2019 kan man kjøre mopedbil etter godkjent opplæring fra fylte 16 år -. se her:
50 cm3
50 cm³ er den lovlige grensen på slagvolum for 2-hjuls mopeder.
Mopedmotorer var tidligere oftest 2-takts motorer, men i senere tid har 4-taktsmotoren blitt mer og mer brukt.
2-takts syklus
Ved å utnytte over/undertrykk som styres i kanaler og eksoskammer, unngår man å bruke ventiler, derfor er denne motoren så mye lettere i vekt. Det er hovedgrunnen til at den blir brukt på lette kjøretøy.
4-takts syklus
4-takt 50 cm³ motorer kunne man tidligere stort sett finne på Honda-mopeder, men i de senere år har også mange andre produsenter begynt å gå over til 4-taktere fordi de er mer økonomiske og miljøvennlige.
Buriti do Tocantins
Buriti do Tocantins er en kommune i delstaten Tocantins i nordregionen av Brasil.
Sucumbíos
Provinsen Sucumbíos er en provins i Ecuador. Hovedstaden er Nueva Loja.
Skeie skole
Skeie skole kan referere til:
Vegard Vigerust
Vegard Vigerust (født 18. november 1925 i Dovre, død 27. mai 2020 i Asker) var en norsk forfatter og filolog med norsk hovedfag. Han debuterte i 1954 med Stålstuten, en satirisk bygderoman og begynte også som lyriker i 1972 med diktsamlingen Istid. I 2002 utga han på eget forlag Vel møtt, livsmot!, en samling dikt på bokmål og epistler med refleksjoner og tilbakeblikk.
Han skrev artikler, blant annet i Den Norske Turistforenings årbøker og i Dovrebygde, lokalhistorisk skrift for Dovre. I 1994 utkom Evig unge Dovre, med dikt på dølemål og små lokalhistoriske prosastykker, i 1997 Minneblad og dølakvad i samme genre. Vigerust har ellers bidratt med tekster til CD-ene Syng, Dovre (1998) og Troillspel (2001) av gruppa Østenfor Sol, noen av komposisjonene er også av Vigerust. Han laget teksten til den historiske kavalkaden Gudbrandsdalsspelet oppført på Vinstra i 1981.
Som lektor var Vigerust ansatt i Søndre Land, Ski, Oslo (NKS), Levanger og Asker. For det lokale amatørteatret skrev han Asker, du mitt Asker!, en historisk kavalkade om bygda, dessuten prologer for lokale jubileer av forskjellig slag og for den årlige kulturuka. Han var styremedlem i Asker Kunstforening.
John Pople
John Anthony Pople (født 31. oktober 1925 i Burnham-on-Sea i Somerset i England, død 15. mars 2004 i Chicago i Illinois i USA) var en britisk kjemiker og nobelprisvinner i kjemi i 1998. Han ble tildelt prisen for sin «utvikling av kvantekjemisk beregningsmetodikk». Han delte prisen med amerikaneren Walter Kohn.
Han fikk sin ph.d. i matematikk ved Cambridge i England i 1951. I 1964 ble han professor i kjemisk fysikk ved Carnegie-Mellon University, Pittsburgh, USA og videre professor i kjemi ved Northwestern University i USA i 1986, der han arbeidet fram til sin død.
Pople ble belønnet for å ha utviklet beregningsmetoder, som gjør det mulig å teoretisk studere molekyler, deres egenskaper og hvordan de samvirker i kjemiske reaksjoner. Disse metoder utgår fra kvantemekanikkens grunnleggende lover. Pople gjorde sine beregningsmetoder lett tilgjengelig for forskerne gjennom å konstruere et dataprogram, GAUSSIAN. Dets første versjon ble publisert i 1970. Programmet har siden blitt videreutviklet og benyttes i dag av tusentalls kjemikere ved universitet og industri rundt om i verden.
Gyangzē
Gyangzê eller Gyantse (kinesisk: 江孜县; pinyin: Jiāngzī Xiàn; tibetansk: རྒྱལ་རྩེ་རྫོང་; Wylie: rgyal rtse rdzong) er et fylke i prefekturet Xigazê i den autonome region Tibet i Folkerepublikken Kina.
Befolkningen var 60,830 i 1999.
Biostatistikk
Biostatistikk (et teleskopord av ordene biologi og statistikk, noen ganger referert til som biometri) er anvendelsen av statistikk på et bredt spekter av emner innenfor biologi. Vitenskapen om biostatistikk omfatter konstruering av biologiske eksperimenter – særlig innen medisin og jordbruk, innsamling, sammendrag og analyse av data fra disse eksperimentene, samt tolkning av og slutning fra resultatene.
Ralph Lilley Turner
Ralph Lilley Turner (født 5. oktober 1888, død 22. april 1983) var en britisk språkforsker, filolog på indiske språk og universitetsadministrator. Turner var også forfatter av enkelte publikasjoner om Romani rakripa.
Liv og virke
Turner ble født i Charlton i London. Han ble utdannet ved Perse School og Christ's College ved Universitetet i Cambridge. I 1913 ble han med Indian Educational Service som foreleser ved Queen's College i Benares i India. Fra 1915 til 1919 tjenestegjorde han ved 2./3. dronning Alexandras egne Gurkha-geværtropp, og vant militærkorset i Palestina. Fra 1920 til 1922 var han professor i indisk lingvistikk ved Banaras' hinduuniversitet.
I 1922 vendte Turner tilbake til England som professor i sanskrit ved Skolen for orientalske studier ved Universitetet i London. Mellom 1924 og 1932 utga han en rekke publikasjoner om romanes (indoariske språk) i Journal of the Gypsy Lore Society, blant annet «On the position of Romani in Indo-Aryan» (1927). Han rektor ved skolen fra 1937 til 1957, skjønt han beholdt posisjonen som professor fram til 1954. Han ble adlet i 1950. Hans hovedverk, Comparative Dictionary of the Indo-Aryan languages ble utgitt i 1966.
Ferdinand von Bismarck
Ferdinand von Bismarck (født 22. november 1930 i London, død 23. juli 2019 i Reinbek) var en tysk adelsmann og advokat som var overhode for slekten Bismarck.
Oppvekst og utdannelse
Ferdinand ble født som sønn av diplomaten Otto von Bismarck (1897-1975) og den svenske Ann Mari Tengbom. Han var rikskansler Otto von Bismarcks oldebarn.
Fra 1930 til 1936 vokste Bismarck opp i London, hvor hans far var ambassaderåd. Fra 1936 til 1938 bodde familien i Berlin, og deretter i Roma, hvor Bismarck gikk på en tysk og senere en svensk skole. I 1943 ble han sendt til slektninger i Sverige. Mellom 1947 og 1950 gikk Bismarck på Schule Schloss Salem ved Bodensee, hvor han tok sin abitur.
Ferdinand arbeidet først på en kaffefarm i Brasil, og senere ved det tysk-brasilianske handelskammer. I 1952 begynte han å studere jus i Freiburg im Breisgau. Han tok embedseksamen i 1956 og assessoreksamen i 1960.
Familie
Bismarck ble i 1960 gift med den belgiske grevinne Elisabeth Lippens. Ekteparet har fire barn: grev Carl-Eduard, grev Gottfried, grev Gregor og grevinne Vanessa.
Bismarck var fra 1930 til 1975 greve av Bismarck. Da faren døde ble han slektens overhode og dermed fyrste av Bismarck.
Yrke
Fra 1962 til 1967 arbeidet Bismarck som embedsmann ved Europakommisjonen i Brussel under kommisjonspresident Walter Hallstein, først i avdelingen for eksterne forbindelser og senere i eksekutivsekretariatet. I 1967 åpnet han en advokatpraksis i Hamburg, som han drev fra sitt hjem i Friedrichsruh. Han drev også forvaltningen av forstvirksomheten Sachsenwald. Han ledet også noen eiendomsprosjekter i Spania og Monte Carlo.
Norsk Basketballdommer Union
Norsk Basketballdommer Union (NBU) er en sammenslutning av norske basketballdommere som ble stiftet i 1975. Helt fra starten har NBU spilt en viktig rolle i forhold til å ivareta basketballdommernes faglige og økonomiske interesser, da spesielt i forhold til Norges Basketballforbund (NBBF) og dets underordnede organer og komiteer.
Fate of Norns
Fate of Norns er Amon Amarths femte studioalbum.
Bonus-DVD (bare tilgjengelig i spesial utgaven)
Amon Amarth live på Grand RokkReykjavík i Reykjavík, Island. DVD-en er på 45 min.
Esmeraldas (provins)
Provinsen Esmeraldas er en provins i Ecuador. Hovedstaden er Esmeraldas.
Ostróda
Ostróda er en by i Nordøst-Polen. Byen har 33 603 (innbyggere målt i 2005) og ligger i Ermlandskmasuriske voivodskap, ikke langt fra Østersjøen.
Nøstet (Bergen)
På Nøstet ligger det næringsbygg langs sjøen og pittoreske gater med trehus, trange smau og bygårder. Teatergarasjen som nå er revet, lå i strøket. Det gjør også Stranges stiftelse, Sydnes sjøbad og innkjørselen til parkeringshuset Klostergarasjen. Dansekompaniet Carte Blanche (Studio Bergen) og TV 2s hovedkvarter ligger derimot såvidt over grensen til Verftet i nord, mens Hurtigruteterminalen ligger like over grensen mot Sydnes i vest. Strøket utgjør i hovedtrekk den sørvestlige del av Nordneshalvøyen og deler av strandlinjen mot Sydnes. Hovedgatene i området er Nøstegaten, Skottegaten, Vestre Muralmenning og Vestre Holbergsalmenning.
Kai G. Henriksen
Henriksen hadde politisk bakgrunn fra Høyre. Han meldte seg inn i Unge Høyre i 1974, og ble viseformann i Ski Unge Høyre i 1975, ungdomssekretær i Akershus Høyre i 1977 og medlem av Ski kommunestyre og Akershus fylkesting. Videre var han formann i Akershus Unge Høyre 1979–1980 og medlem av Unge Høyres sentralstyre 1980–1986, herunder viseformann 1982–1984 og formann 1984–1986. Han var personlig sekretær for Svenn Stray i Utenriksdepartementet i 1986, for partiformann Rolf Presthus 1986–1988 og for handels- og skipsfartsminister Kaci Kullmann Five i Utenriksdepartementet 1989–1990. Henriksen var 3. vararepresentant til Stortinget fra Akershus 1985–1989, og møtte i til sammen 40 dager i nasjonalforsamlingen.
I november 2014 ble Henriksen tildelt HR Norges pris «Kunsten å lede».
Nøstet (Bergen)
På Nøstet var det tidligere fergeanløp for Laksevaagsfergen og Askøyfergen. Det går fortsatt en ferge fra Askøy til Nøstet, men denne er nå kun for fotgjengere.
Fylkesvei 1162
Fylkesvei 1162 går mellom Mingedal og Stenbekk i Sarpsborg kommune. Veiens lengde er 8,8 km.
Frem til 2019 hadde veien betegnelsen fylkesvei 552.
Cachoeirinha (Tocantins)
Cachoeirinha er en kommune i delstaten Tocantins i nordregionen av Brasil.
Kristoffer Haugen
Kristoffer Haugen (født 21. februar 1994 i Stavanger) er en norsk fotballspiller som spiller for Molde Fotballklubb.
Viking FK
Haugen debuterte i Tippeligaen mot Rosenborg 3. november 2013. I forkant av 2014 sesongen ble Haugen sett på som en utfordrer til mer etablerte Trond Erik Bertelsen på venstreback. Spilleren fikk 22 kamper i Tippeligaen for klubben i løpet av sesongen. Med mer spilletid økte også interessen fra andre klubber, august 2014 la Molde FK inn bud på spilleren, men Viking ønsket ikke å selge sin unge lokale spiller. Viking valgte videre å tilby ny kontrakt til Haugen, men spilleren valgte å takke nei til en forlengelse. 2. oktober 2015 ble det offentliggjort at Viking og Haugen likevel hadde blitt enig om en forlengelse av kontrakten. Haugen knyttet seg dermed til klubben frem til og med 2018-sesongen. Haugen spilte samtlige 30 kamper for klubben i løpet av 2015-sesongen. Laget var lenge med i medaljestriden, men endte tilslutt på en 5.-plass. Mai 2016 ble det i media spekulert i om at flere utenlandske klubber ønsket Haugens tjenester. Den tyske 2. Bundesliga klubben 1860 München, samt én klubb fra Nederland ble nevnt i forbindelse med spilleren. Vikings vanskelige økonomiske situasjon tilsa at klubben ville takke ja, om det skulle komme et seriøst bud på venstrebacken. Kristoffer Haugen spilte totalt 26 kamper for klubben i Tippeligaen igjennom 2016-sesongen, og bidro i tillegg med 4 målgivende pasninger. Like før overgansvinduet stengte 31. mars 2017, la Vålerenga inn et bud som ble spekulert i å ligge på rundt 2 millioner kroner på venstrebacken. Viking avslo budet, og Haugen spilte første serierunde mot nettopp Vålerenga på Ullevaal Stadion 3. april 2017. Etter endt 2017-sesong, og nedrykket til OBOS-ligaen, ble det klart at Haugen ønsket nye utfordringer.
Molde FK
10. januar 2018 ble det offentliggjort at Haugen var klar for en overgang til Molde, og hadde undertegnet en kontrakt med 3 års varighet. Debuten kom i Eliteseriens 1. runde hjemme på Aker Stadion mot Sandefjord Fotball 11. mars 2018.
Landslagskarriere
Kristoffer Haugen debuterte for Norges U17-landslag i en kamp mot Hellas 3. mars 2011. Spilleren har senere også representert Norge på U18- og U19-nivå. Debuten på U21-landslaget kom i en kamp mot Spania på Estadio Cartagonova arena 26. mars 2015. Haugen ble byttet inn for Fredrik Aursnes etter 78 minutter i en kamp som endte 2 - 0 til hjemmelaget.
Tinkoff
Tinkoff (tidligere Team CSC, Team Saxo-Bank og Saxo-Tinkoff Bank) er et tidligere dansk, nå russisk, profesjonelt sykkellag som eies av russiske Oleg Tinkov med tidligere Tour de France-vinner Bjarne Riis i spissen fra 2000.
Saxo Bank kom inn som delsponsor før Tour de France 2008, og skulle fra 2009 starte på en treårig avtale som hovedsponsor. I løpet av 2010-sesongen gav Saxo Bank beskjed om at de ikke ville fullføre avtalen. Delsponsor SunGard kom med som tittelsponsor, og 3. august ble det annonsert at Saxo Bank ville være med ett år til. Det ble i oktober 2015 kjent at Saxo-Bank ender sin sponsing av laget før 2016-sesongen.
Historie
Laget ble lansert i 1998 som Team Home Jack and Jones, under ledelse av blant annet tidligere danske toppsyklister. Laget ble plassert i 2. divisjon og ikke 3. divisjon (hvilket var vanlig for nye lag) på grunn av gode økonomiske rammer. Målet var deltagelse i Tour de France senest 2000. Allerede tre måneder etter lanseringen trakk kapteinen Brian Holm seg på grunn av interne konflikter. På tross av en del konflikter mellom ledelsen og rytterne, foreløp resten av sesongen med en del gode resultater. Hele 9 seiere oppnådde de i deres første sesong. I 1999-sesongen oppnådde de så gode resultater at de nesten klarte å kvalifisere seg til Tour de France. De fortsatte fremgangen utover høsten og vant 2. divisjon. Det innebar opprykk til 1. divisjon (Tilsvarende UCI ProTour i dag). Likevel trakk den ene hovedsponsoren, Home, seg da nyinnkjøpte Mark Streel testet positivt på erytropoietin (EPO).
Før 2000-sesongen klarte teamledelsen å inngå hovedsponsorkontrakt med Memory Card og lagets første år i 1. divisjon var under navnet Team Memory Card – Jack and Jones. Denne sesongen innebar også Tour de France-deltakelse, hvilket hadde vært målet siden oppstarten i 1998. Denne sesongen var likevel også et negativt vendepunkt for laget ettersom deler av ledelsen valgte å kaste inn håndkledet. I tillegg gikk hovedsponsoravtalen med Jack and Jones ut, samtidig som Memory Card måtte trekke seg av økonomiske årsaker.
Etter denne sesongen tok Bjarne Riis over det mer eller mindre sponsorløse laget. Riis hadde lagt opp som profesjonell syklist våren samme året, men var ikke ferdig i sykkelsporten. I løpet av den høsten fikk de hovedsponsoravtale med det kanadiske IT-firmaet, CSC (Computer Sciences Corporation) og Internett-leverandøren, WorldOnline, som samme høst ble oppkjøpt av den italienske tele-giganten, Tiscali, og dermed skiftet navn. Laget het nå Team CSC – Tiscali. Ikke bare de økonomiske forholdene ble forsterket. Laurent Jalabert ble den store nyanskaffelsen i forkant av 2001-sesongen og han svarte med å vinne den prikkete klatretrøyen i Tour de France denne sesongen. Lance Armstrongs hjelperytter Tyler Hamilton ble anskaffet i begynnelsen av 2002-sesongen og han presterte 2.-plass i Giro d'Italia allerede samme sesong. Laurent Jalabert gjentok klatrebragden fra Tour de France i 2001 og vant klatretrøyen også dette året.
Høsten 2002 var slutten på samarbeidet med Tiscali og laget het nå kun Team CSC. I den påfølgende sesongs utgave av Tour de France gjorde Team CSC stor suksess. Med tre plasseringer i topp 20, tre etappeseirer og seier i lagkonkurransen var det danske sykkellaget for alvor med helt der oppe. I etterkant av 2003-sesongen kjøpte Bjarne Riis og Co blant andre det italienske supertalentet Ivan Basso. Samtidig ble Kurt Asle Arvesen kjøpt inn fra det danske 2.-divisjonslaget Team Fakta. I 2004 imponerte Team CSC i vårklassikerne for første gang og i Tour de France klarte lagets nye kaptein, Ivan Basso, å markere seg med en sterk 3.-plass sammenlagt. Våren 2005 imponerte de igjen i endagsklassikerne og i Tour de France dette året klarte Ivan Basso en 2.-plass i Tour de France. Team CSC vant også den sammenlagte lagkonkurransen i UCI ProTour.
2006-sesongen startet bra for Bjarne Riis og Team CSC. Tidlig i januar ble det inngått en forlenget sponsorkontrakt med CSC (Computer Sciences Corporation) og laget gjorde det stort i vårklassikerne. Nyervervelsen Fabian Cancellara vant en overbevisende seier i det legendariske endagsrittet Paris–Roubaix, og en uke etter, fulgte Fränk Schleck opp med seier i Amstel Gold Race. I denne sesongen ble det også satset på seier i alle de tre Grand Tourene. Ivan Basso åpnet med en svært overbevisende sammenlagtseier i Giro d'Italia dette året med hele ni minutters margin til neste rytter, overraskelsen José Enrique Gutiérrez. Dagen før prologen i Tour de France ble Ivan Basso og en rekke andre favoritter nektet start på grunn av mistanke om innblandelse i bloddopingprogrammet til den spanske gynekologen Eufemiano Fuentes. Basso ble senere sparket av ledelsen i Team CSC. Likevel gjorde Team CSC en god innsats i Tour de France, med to etappeseire, blant annet Fränk Schlecks L'Alpe d'Huez-triumf. Carlos Sastre så lenge ut til å blande seg inn i kampen om sammenlagtseieren, men en dårlig tempoetappe på rittets nest siste dag henviste den spanske sliteren til fjerdeplass sammenlagt. Team CSC ble nummer tre i lagkonkurransen. Etter en noe turbulent sommer, markerte Team CSC seg igjen på høstsesongen. Jens Voigt dominerte Deutschland Tour og vant sammenlagt, Carlos Sastre klarte fjerdeplass i Vuelta a España (hans femte Grand Tour på rad) og Fabian Cancellara vant VM-tempoen i Salzburg. Kurt Asle Arvesen rundet av sin sesong med en sterk, men likevel sur andreplass i Paris - Tours, en spurt som ble veldig lik 17. etappe av Tour de France 2005. Team CSC vant UCI Pro Tour for lag i 2005, 2006 og 2007.
Ryttere
2008-sesongen ble en bra sesong for laget, som vant lagkonkurransen i Tour de France, tok sammenlagtseieren med Carlos Sastre og ungdomstrøya med Andy Schleck. Kurt Asle Arvesen vant også en etappe, iført den norske mestertrøya.
10. juni 2008 ble det kjent at danske Saxo Bank kom inn som ny sponsor etter at CSC hadde annonsert at 2008-sesongen var deres siste. Saxo Bank skulle bli delsponsor ut 2008 og hovedsponsor fra 2009, og laget bytte navn til Team Saxo Bank. Samtidig trakk også Cervélo Cycles seg som lagets sykkelsponsor for å danne et eget proffsykkellag. 28. september 2008 ble det annonsert at laget hadde fått nok en dansk sponsor i IT Factory, og navnet fra 2009 skulle bli Team Saxo Bank-IT Factory. To måneder senere, 1. desember, ble IT Factory slått konkurs etter at direktøren i selskapet hadde gjort et underslag på over 500 millioner kroner.
Little Big Adventure
Little Big Adventure (LBA) er et action-eventyrspill som ble utviklet av Adeline Software International og lansert i slutten av 1994. Handlingen dreier seg om historien til hovedpersonen Twinsen. Spillet ble utgitt på CD-ROM, og senere også på disketter. Spillet ble dessuten også overført til PlayStation. Det andre spillet i serien, Little Big Adventure 2 (også kjent som Twinsen's Odyssey), ble utgitt i 1997.
Handling
Spillerens karakter, Twinsen, kan byttes mellom fire forskjellige modus (Normal, Atletisk / Sporty, Aggressiv eller Diskret) som hver endrer karakterens evner og interaksjoner med resten av spill-verdenen. Kamp i spillet utføres hovedsakelig ved hjelp av Magic Ball, en glødende energi-kule som spilleren kan kastes mot fiender. Banen og vinkelen på ballen endres avhengig av slags modus spilleren står i. Å bytte til "Aggressiv"-modus tillater også karakteren fra å delta i konflikter med slag og spark.
Spilleren får rollen som en ung Quetch ved navn Twinsen, som sitter fengslet i et asyl på den festning-lignende Citadel Island på grunn av hans profetiske drømmer om verdens ende. Twinsen stikker av fra asylet, og vender til huset som han tidligere delte med kjæresten Zoe. Kloner fra Dr. FunFrock kommer for å arrestere ham igjen, men Zoe skjuler Twinsen, men blir arrestert selv. Twinsen må reise mellom øyene på planeten og håper å finne en metode for å overvinne FunFroks klon-hær og finne igjen Zoe.
Hop videregående skole
Hop videregående skole er en yrkesfaglig videregående friskole i regi av Blå Kors. Skolen befinner seg like sør for Ask på østsiden av Askøy i Midthordland. Formålet med skolen er å gi et videregående opplæringstilbud til mennesker som har falt utenfor det ordinære opplæringstilbudet på grunn av psykiske, sosiale og adferdsmessige årsaker. Skolen tar ikke inn elever på bakgrunn av karakter, men tar inn elever som har behov for tilbudene skolen kan tilby. Hop videregående skole følger ordinær læreplan. Skolens motto: «En liten skole som tenker stort om den enkelte elev».
Utdanningstilbud
Hop videregående skole tilbyr utstrakt tilrettelagt undervisning, små grupper og stor voksentetthet.
FIA GT Championship
FIA GT Championship er en motorsportklasse organisert av Stéphane Ratel Organisation på vegne av Det internasjonale bilsportforbundet FIA. Mesterskapet foregår hovedsakelig i Europa, men det blir av og til arrangert løp i andre verdensdeler, sist i Asia.
Regler
FIA har for tiden tre ulike kategorier av såkalte GT-biler; GT1, GT2 og GT3. Hver av disse kategoriene kårer hvert år beste fører, beste team og beste konstruktør. Begge kategorier er basert på produksjonsbiler, som må produseres i et minsteantall på 25 eksemplarer for å være kvalifisert. Begge klasser kan modifiseres i forhold til produksjonsmodellene de er basert på, og hvilken GT-klasse det deltas i bestemmer hvor mye bilen kan modifiseres, hvor GT1 er den frieste klassen.
I 2006-sesongen kom klassen GT3 til, som ligger enda nærmere produksjonsmodellene enn klassene GT1 og GT2. I denne klassen er bilene praktisk talt originale, med unntak av at de er gjort racingklare med blant annet veltebur, andre bensintanker etc. Merker som Aston Martin, Chevrolet, Dodge, Lamborghini, Ascari og Maserati deltar i FIA GT3 European Championship, som er en supportserie for enkelte runder av hovedmesterskapet.
FIA definerer en GT-bil som en «åpen eller lukket bil med ikke mer enn én dør per side og minimum to seter plassert på hver sin side av bilens langsgående senterlinje; disse to setene må ligge i samme tverrgående linje. Denne bilen må være tillatt brukt på offentlig vei, og tilpasset for racingbruk på lukket bane.»
Islandske dialekter
Det er små ulikheter mellom islandske dialekter, enkelte mener at det ikke er ulikheter i det hele tatt. Det finnes enkelte variasjoner av uttale som er mer vanlig i noen av regionene, som kan avsløre hvor man kommer fra. Ordforrådet er imidlertid det samme over hele Island, selv om det kan være forskjeller, og da spesielt i ordenes betydning. Det har vært gode forutsetninger for at dialekter skulle kunne ha oppstått på Island; befolkningen har vært spredt ut over et større geografisk område, og enkelte steder har islandsktalende bodd isolert over mange generasjoner. Det har imidlertid vært sterke litterære tradisjoner på Island, i og med blant annet islendingesagaene, og en høy andel av befolkningen har vært lesekyndige, noe som motvirker dialektell spredning. Det var også vanlig at man reiste rundt til andre gårder på leting etter jobb, eller bedre fiskemuligheter. I dag har de dialektelle ulikhetene som er, tilbakegang. Færøysk, som ikke har de samme litterære tradisjonene som man finner innen islandsk, og som ikke fikk en formell ortografi før 1854, har større dialektelle ulikheter enn man finner innen islandsk, til tross for at språket tales i et betydelig mindre område og av færre personer.
Historie
Under den islandske selvstendighetsbevegelsen på midten av 1800-tallet, ble islandsk slik det ble snakket på landsbygda, løftet fram, da man anså denne for i mindre grad å være påvirket av dansk. I Reykjavík, hvor islandsk med mange danske låneord var utbredt, ble låneordene suksessivt erstattet av tilsvarende ord med lokalt preg. Innenfor den danskstyrte, islandske administrasjonen var det kun snakket på dansk.
På 1940-tallet ble det utført en omfattende studie av variasjoner innen uttale på øya. Den viste at det gikk å identifisere regionale varianter av språket, blant annet en nordlig variant med «hard uttale». På 1980-tallet ble det gjennomført en ny studie av språkets dialekter. Denne viste at de fleste regionale variantene hadde mistet mange brukere, mens et fåtall vanlige varianter hadde utbredt seg.
Nordlige dialekter
Det nordlige Island, med Akureyri som største by, kjennetegnes av en bestemt type uttale. Denne er mest fremtredende rundt Suður- og Norður-Þingeyarsýsla.
Harðmæli
Harðmæli («hard uttale») innebærer at ubetonte plosiver, som p, k og t, har en aspirert uttale etter lang vokal. Dette innebærer at disse uttales som om de sto i begynnelsen av et ord, og at ord som vekja uttales [vɛːcʰa] i stedet for med en uaspirert uttale, [vɛːca]. En person i sør skulle i stedet uttale k-en som et initialt g, som i gjöf, noe som kalles for linmæli («myk uttale»). Dette er fortsatt vanlig på tvers av de ulike generasjoner.
Raddaður framburður
Raddaður framburður («betont uttale») innebærer at lydene l, m, n og ð er betont før p, k og t, en posisjon hvor deres lyd ofte ellers blir ubetont. Det innebærer at ord som maðkur uttales [ˈmaðkʰʏr] i stedet for [ˈmaθkʏr], det vil si et betont ð etterfulgt av harðmæli på k-en.
Ngl-framburður
Ngl-framburður («ngl-uttale») innebærer at man uttaler g i konsonantkombinasjonen ngl, slik at ord som kringla og englar uttales [ˈkrɪŋkla] og ['ɛŋklar], i stedet for som på norsk med en ng-lyd uten hørbar g.
Bð/gð-framburður
Enkelte eldre som snakker islandsk, benytter et såkalt bð/gð-uttale. Dette innebærer at ord som hafði og sagði uttales som om de ble stavet habbði ([ˈhapðɪ]) og saggði (['sakðɪ]) (eller mer uvanlig habbi og saggi), det vil si med en plosiv. Derfor kalles også denne type uttale også for lokhljóðaframburður («plosivuttale», eller «lukkelyduttale».) Denne type uttale finnes over hele det nordlige Island, og også til en viss grad også på Vestfirðir, men har tilbakegang i bruk også der.